CELEX: 62016TA0603
Language: el
Date: 2018-11-22 00:00:00
Title: Υπόθεση T-603/16: Απόφαση του Γενικού Δικαστηρίου της 22ας Νοεμβρίου 2018 — Brahma κατά Δικαστηρίου της Ευρωπαϊκής Ένωσης (Υπαλληλική υπόθεση — Δόκιμοι υπάλληλοι — Περίοδος δοκιμαστικής υπηρεσίας — Παράταση της περιόδου δοκιμαστικής υπηρεσίας — Απόλυση κατά τη λήξη της δοκιμαστικής υπηρεσίας — Άρθρο 34 του ΚΥΚ — Κατάχρηση εξουσίας — Υποχρέωση αιτιολογήσεως — Άρθρο 25, παράγραφος 2, του ΚΥΚ — Δικαίωμα ακροάσεως — Άρθρο 90, παράγραφος 2, του ΚΥΚ — Ευθύνη — Τυπικά στοιχεία — Κανόνας της αντιστοιχίας μεταξύ της διοικητικής ενστάσεως και της προσφυγής — Παραδεκτό — Περιουσιακή ζημία — Ηθική βλάβη — Αιτιώδης συνάφεια)

28.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/19
            
         
      Απόφαση του Γενικού Δικαστηρίου της 22ας Νοεμβρίου 2018 — Brahma κατά Δικαστηρίου της Ευρωπαϊκής Ένωσης
      (Υπόθεση T-603/16) (1)
      
      ((Υπαλληλική υπόθεση - Δόκιμοι υπάλληλοι - Περίοδος δοκιμαστικής υπηρεσίας - Παράταση της περιόδου δοκιμαστικής υπηρεσίας - Απόλυση κατά τη λήξη της δοκιμαστικής υπηρεσίας - Άρθρο 34 του ΚΥΚ - Κατάχρηση εξουσίας - Υποχρέωση αιτιολογήσεως - Άρθρο 25, παράγραφος 2, του ΚΥΚ - Δικαίωμα ακροάσεως - Άρθρο 90, παράγραφος 2, του ΚΥΚ - Ευθύνη - Τυπικά στοιχεία - Κανόνας της αντιστοιχίας μεταξύ της διοικητικής ενστάσεως και της προσφυγής - Παραδεκτό - Περιουσιακή ζημία - Ηθική βλάβη - Αιτιώδης συνάφεια))
      (2019/C 35/23)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Zoher Brahma (Thionville, Γαλλία) (εκπρόσωπος: A. Tymen, δικηγόρος)
      
         Καθού-εναγόμενο: Δικαστήριο της Ευρωπαϊκής Ένωσης (εκπρόσωποι: αρχικώς J. Inghelram και L. Tonini Alabiso, στη συνέχεια J. Inghelram και Á. Almendros Manzano)
      
         Αντικείμενο
      
      Αίτημα βάσει του άρθρου 270 ΣΛΕΕ με αντικείμενο, αφενός, την ακύρωση της αποφάσεως της 17ης Ιουλίου 2015, με την οποία το Δικαστήριο της Ευρωπαϊκής Ένωσης αποφάσισε να μην μονιμοποιήσει τον προσφεύγοντα-ενάγοντα και να τον απολύσει από 31ης Ιουλίου 2015, καθώς και της αποφάσεως της αρμόδιας για τις διοικητικές ενστάσεις επιτροπής, της 16ης Μαρτίου 2016, με την οποία απορρίφθηκε η διοικητική ένσταση του προσφεύγοντος-ενάγοντος κατά της αποφάσεως της 17ης Ιουλίου 2015, και, αφετέρου, την αποκατάσταση της περιουσιακής ζημίας και την ικανοποίηση της ηθικής βλάβης τις οποίες ο προσφεύγων-ενάγων υποστηρίζει ότι υπέστη κατόπιν των αποφάσεων αυτών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Γραμματέα του Δικαστηρίου της Ευρωπαϊκής Ένωσης, ως αρμόδιας για τους διορισμούς αρχής, της 17ης Ιουλίου 2015, περί απολύσεως του Zoher Brahma κατά τη λήξη της δοκιμαστικής υπηρεσίας του στις 31 Ιουλίου 2015.
               
            
                  2)
               
               
                  Ακυρώνει την απόφαση της αρμόδιας για τις διοικητικές ενστάσεις επιτροπής, της 16ης Μαρτίου 2016, με την οποία απορρίφθηκε η διοικητική ένσταση κατά της αποφάσεως του Γραμματέα του Δικαστηρίου της Ευρωπαϊκής Ένωσης, ως αρμόδιας για τους διορισμούς αρχής, της 17ης Ιουλίου 2015, περί απολύσεως του Zoher Brahma κατά τη λήξη της δοκιμαστικής υπηρεσίας του στις 31 Ιουλίου 2015.
               
            
                  3)
               
               
                  Απορρίπτει την προσφυγή-αγωγή κατά τα λοιπά.
               
            
                  4)
               
               
                  Καταδικάζει το Δικαστήριο της Ευρωπαϊκής Ένωσης στα δικαστικά έξοδα.
               
            
         (1)  EE C 296 της 16.8.2016 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-33/16 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).